L 158/28
SK
Úradný vestník Európskej únie
13.6.2022
(8)
Kanada nahlásila Komisii výskyt ohniska vysokopatogénnej aviárnej influenzy v prípade hydiny nachádzajúceho sa v provincii Britská Kolumbia, ktoré bolo laboratórnou analýzou (RT-PCR) potvrdené 10. mája 2022.
(9)
Kanada nahlásila Komisii výskyt dvoch ohnísk vysokopatogénnej aviárnej influenzy v prípade hydiny: jedno v kanadskej Alberta a druhé v provincii Saskatchewan.
Ich výskyt bol laboratórnou analýzou (RT-PCR) potvrdený 12. mája 2022.
(10)
Kanada nahlásila Komisii výskyt ohniska vysokopatogénnej aviárnej influenzy v prípade hydiny nachádzajúceho sa v provincii Saskatchewan, ktoré bolo laboratórnou analýzou (RT-PCR) potvrdené 13. mája 2022.
(11)
Spojené kráľovstvo nahlásilo Komisii výskyt ohniska vysokopatogénnej aviárnej influenzy v prípade hydiny nachádzajúceho sa na ostrove Whalsay (Shetlandské ostrovy, Škótsko), ktoré bolo laboratórnou analýzou (RT-PCR) potvrdené 30. mája 2022.
(12)
Spojené štáty americké nahlásili Komisii výskyt šiestich ohnísk vysokopatogénnej aviárnej influenzy v prípade hydiny: tri ohniská sa nachádzajú v štáte Idaho, jedno v štáte New Jersey, jedno v štáte Oregon a jedno v štáte Pennsylvania.
Ich výskyt bol laboratórnou analýzou (RT-PCR) potvrdený 17. mája 2022.
(13)
Okrem toho Spojené štáty americké nahlásili Komisii výskyt ďalších štyroch ohnísk vysokopatogénnej aviárnej influenzy v prípade hydiny: dve v štáte Idaho, jedno v štáte Minnesota a jedno v štáte Pennsylvania.
Ich výskyt bol laboratórnou analýzou (RT-PCR) potvrdený 18. mája 2022.
(14)
Okrem toho nahlásili Spojené štáty americké Komisii výskyt dvoch ohnísk vysokopatogénnej aviárnej influenzy v prípade hydiny: jedno v štáte Idaho a ďalšie v štáte Južná Dakota.
Výskyt oboch ohnísk bol laboratórnou analýzou (RT-PCR) potvrdený 19. mája 2022.
(15)
Spojené štáty americké nahlásili Komisii ďalší výskyt ohniska vysokopatogénnej aviárnej influenzy v prípade hydiny.
Toto ohnisko sa nachádza v štáte Minnesota a jeho výskyt bol laboratórnou analýzou (RT-PCR) potvrdený 21. mája 2022.
(16)
Spojené štáty americké okrem nahlásili Komisii ďalší výskyt ohniska vysokopatogénnej aviárnej influenzy v prípade hydiny.
Toto ohnisko sa nachádza v štáte Pensylvánia a jeho výskyt bol laboratórnou analýzou (RT-PCR) potvrdený 23. mája 2022.
(17)
Veterinárne orgány Kanady, Spojeného kráľovstva a Spojených štátov amerických zriadili v okruhu 10 km okolo postihnutých zariadení kontrolné pásmo a v záujme kontroly výskytu vysokopatogénnej aviárnej influenzy a obmedzenia šírenia tejto choroby zaviedli politiku likvidácie zvierat.
(18)
Kanada, Spojené kráľovstvo a Spojené štáty americké predložili Komisii informácie o epidemiologickej situácii na svojom území, ako aj o opatreniach prijatých na zamedzenie ďalšieho šírenia vysokopatogénnej aviárnej influenzy.
Komisia tieto informácie vyhodnotila.
Na základe tohto hodnotenia a v záujme ochrany štatútu zdravia zvierat v Únii by už vstup zásielok hydiny, zárodočných produktov hydiny a čerstvého mäsa z hydiny a pernatej zveri z oblastí, na ktoré sa vzťahujú obmedzenia zavedené veterinárnymi orgánmi Kanady, Spojeného kráľovstva a Spojených štátov amerických z dôvodu nedávneho výskytu ohnísk vysokopatogénnej aviárnej influenzy, nemal byť do Únie povolený.
(19)
Spojené kráľovstvo okrem toho predložilo aktualizované informácie o epidemiologickej situácii na svojom území v súvislosti s desiatimi potvrdenými výskytmi ohniska vysokopatogénnej aviárnej influenzy v chovoch hydiny: osem neďaleko mesta Alford v okrese East Lindsey (Lincolnshire, Anglicko), potvrdených 11., 12., 13., 14. a 18. decembra 2021, jedno neďaleko mesta Grimsby v okrese North East Lincolnshire (Lincolnshire, Anglicko), potvrdené 21. februára 2022 a jedno neďaleko mesta Newtown v okrese Montgomeryshire (Powys, Wales), potvrdené 21. februára 2022.
Spojené kráľovstvo takisto predložilo informácie o opatreniach, ktoré prijalo na zabránenie ďalšiemu šíreniu tejto choroby.
V nadväznosti na výskyt týchto ohnísk vysokopatogénnej aviárnej influenzy a s cieľom kontrolovať a obmedziť šírenie tejto choroby zaviedlo Spojené kráľovstvo politiku likvidácie zvierat.
Po zavedení politiky likvidácie zvierat v chovoch hydiny, ktoré boli na území krajiny nakazené, Spojené kráľovstvo navyše dokončilo vykonávanie požadovaných opatrení na čistenie a dezinfekciu.